מסכת ברכות – דף-מקורות 49

(1) לסיים את המקורות מדף 48 חלק 2. ועיין עוד:

 ערה"ש סי' קעז סעיפים א, ב, ט, [ועיין עוד פמ"ג שם א"א סק"א]

אורחות חיים הלכות סעודה אות לה "ואז"ל כל שהוא עיקר ועמו טפל' ..."

הלכה למעשה:

שו"ע סימן קעז, משנ"ב א, ב, ח, י, כ, [ב"ה ד"ה ובסוף אכל עמהם, ד"ה שאין אנו רגילין]

שו"ע קסח:ח "ואי אכיל להו בתוך הסעודה שלא מחמת הסעודה טעונים ברכה לפניהם ולא לאחריהם", משנ"ב מא

(2) בענין מרור:

תוס' ד"ה אי הכי (בריש דף מב.) "מיהו ר"י ור"ת היו אומרים ...", [תוס' ר"י ד"ה אמר רב פפא]

רבינו יונה ד"ה ובזה אנו מתרצין מה ששואלין העולם

ריטב"א "ולענין ירקות של פסח כגון מרור ... שדעתו לשתות יין אחר כך כדאיתא בסמוך"

רש"י ורשב"ם פסחים סוף דף קיד: ד"ה פשיטא, תוס' שם קטו. ד"ה והדר, [רא"ש שם סימן כו]

הגהת רבינו פרץ על הסמ"ק סימן רכ

[משנ"ב תעג:נו, ב"ה שם ד"ה ואינו מברך אחריו]

ערוך השולחן אורח חיים סימן קעז

(א) הפת פוטר כל מיני מאכלים הבאים בתוך הסעודה השייכים להסעודה והיינו דברים שדרך לקבוע סעודה עליהן ללפת בהן את הפת כמו בשר ודגים ביצים ירקות חמאה גבינה חלב ודייסא וכל מיני תבשילין שהן לשם אכילה ושביעה וכן כל מיני מלוחים ואפילו אוכלן בלא פת אין טעונין ברכה לפניהם דברכת המוציא פטרתן ולא לאחריהם דברהמ"ז פוטרתן דאותם שהאדם אוכל עם הפת עצמו אין אנו צריכין לטעם דברכת המוציא פטרתן שהרי פטורים מטעם עיקר וטפל אלא טעם דברכת המוציא לאותם שנאכלים בלא פת [כ"מ מתוס' מ"א: ד"ה הלכתא ע"ש ודו"ק] ונמצא ששני פטורים יש האחד מה שהפת פוטר והיינו המאכלים שאוכלים פת עמהם והפטור הוא משום עיקר וטפל והשני מה שברכת המוציא פוטרת והיינו כל שבאים לשם אכילה ושביעה ברוב תבשילין שלנו שהן עיקר הסעודה:

(ב) ולפ"ז מה שראיתי מי שמסתפק דאם אין חפצו לאכול הרבה פת בסעודה זו ואוכל מעט פת אם פטורים המאכלים מברכה לפי שאין רצונו לאכול פת הרבה [מג"א סק"א] ואין בזה שום ספק דבשלמא אם הפטור היה מחמת הפת בלבד שפיר מספקינן בזה אבל הפטור הוא מטעם ברכת המוציא ג"כ וכיון שבירך המוציא נפטרו כל המאכלים הבאים מחמת הסעודה אפילו אכל פת רק כזית דפחות מכזית אינו יכול לברך ברהמ"ז והרי גם להמאכלים אנו צריכים לברהמ"ז לפוטרן מברכה אחרונה כמ"ש וכמה עשירים שמאכלם פת מועט וכי נחלק בינם לבין כל העולם [וסוף דברי המג"א בסק"א המה בלא הבנה והמחה"ש נדחק בכוונתו ע"ש וביד אפרים ולדינא העיקר כמ"ש וכ"כ האבן עוזר עי' שערי תשובה ודו"ק]:

(ט) ודע דכל מקום שהפירות נפטרים בברכת הפת אפילו לא היו הפירות על השלחן נפטרים כיון שהיה בדעתו להביאן וכל מקום שאין נפטרין בברכת הפת אפילו מונחים על השלחן אינם נפטרים וכתב רבינו הב"י בסעיף ה' אם אחר שבירך על הפת שלחו לו מבית אחרים שאינו סמוך עליהם [שיאכילו אותו] ולא היה דעתו על הדורון אפילו מדברים שדרכן ללפת בהן את הפת צריך לברך עליהם כדין נמלך עכ"ל ופשוט הוא ורבינו הרמ"א כתב על זה וז"ל ולא ראיתי נזהרים בזה ואפשר דטעמא שסתם דעת האדם על כל מה שמביאים לו בסעודה עכ"ל ואין זה טעם מספיק כמובן אא"כ במקום שכן דרך השכנים לשלוח זל"ז או הקרובים שולחים זל"ז אבל בלא"ה אם במקרה שלח אחד לחבירו באמצע הסעודה איזה תבשיל צריך לברך עליו ברכתו אם לא כשאוכלם עם פת דאז נעשה טפל להפת וא"צ לברך ופשיטא אם שלחו לו פירות דצריך לברך בכל עניין אפילו כשרגילין לשלוח לו אם לא שיאכל כל הנשלח לו עם פת [עמג"א סק"י]:

אורחות חיים חלק א הלכות סעודה אות לה

לה. דברים הבאים בתוך הסעודה מחמת הסעודה אינם טעונים ברכה לא לפניהם ולא לאחריהם. שלא מחמת הסעודה בתוך הסעודה טעונים ברכה לפניהם ולא לאחריהם, לאחר הסעודה טעונין ברכה לפניהם ולאחריהם. בשמועה זו מפ' הגאונים כמה פירושים אמנם הנכון מה שפי' ה"ר יצחק ז"ל וזה פירושו דברים הבאים בתוך הסעודה מחמת הסעודה כגון בשר וביצים ודגים ובשר מליח וגבינה שאין דרך לאוכלן שלא בשעת סעודה כמו שדרך לאכול פירות אבל דרכן של אלו לאוכלן בתוך הסעודה להשביע וכן דרך דייסא וחביץ קדר' ושאר מיני קדר'. פי' דייסא תבשיל של חטים כתושין וחביץ קדרה תבשיל שעושין מקמח ודבש ונעשה עבה ע"י הדבש שדרך לאוכלן כל אלה בסעוד' להשביע וכיון שהדבר כן מעיקר הסעוד' הם שהרי משביעין וכוונת' של בני אדם להשביע ואף על פי שאוכלן בלא פת בין שבאו בתוך הסעוד' בין שבאו לאחר הסעוד' אינו מברך לא לפניהם ולא לאחריהם לפי שנכללין עם הפת עצמו וברכת הלחם שבירך תחלה וברכ' המזון שיברך לבסוף פוטרתן וכן דעת הרשב"א ז"ל. והוסיף עוד בדין זה פת הבאה בכסנין דהיינו כעין אובלי"אש ואותן העושין כעין כיסין שממלאין מינין בשמים אם באין בתוך הסעודה אין טעונין ברכה לא לפניהם ולא לאחריהם. ואם באו לאחר הסעודה דהיינו לאחר סלוק הטבלא טעונין ברכה לפניהם ולאחריהם עכ"ל. אבל דברים שאינם באים מחמת סעודה כגון פירות וכיוצא בהם אם הביאן בתוך הסעודה ללפת אינם טעונין ברכה לפניהם ולא לאחריהם. ואם באו שלא ללפת ואכלן בלא פת אינן מעיקר הסעודה וטעונין ברכ' לפניהם שאין נגררים אחר ברכת המוציא שבירך תחלה אבל אין טעונים ברכה לאחריהן שכיון שעתיד לברך ברכת המזון על מה שאכל גם זה נכלל עמו. ודברים הבאים לאחר הסעודה כלומר אחר שסיימו כל סעודתן אין אותם דברים נטפלים עם המאכל כלל אע"פי שעדיין לא ברכו ברכת המזון וצריך לברך ברכה הראויה להם תחלה וסוף וכן פסק הרשב"א ז"ל. וכתב הר"י הזקן ז"ל כי מ"ש רבותינו דברים הבאים לאחר הסעודה טעונין ברכה בין לפניהם בין לאחריהם זהו בימי חכמי התלמוד שהיה מנהגם לעקור השלחן קודם ברכת המזון וע"כ אמרו שאין מצטרף כלל עם מה שאכל אבל נרא' כסעודה בפני עצמה וע"כ צריך לברך עליו תחלה וסוף אבל בזמן הזה שאין המנהג לעקור השלחן עד אחר ברכת המזון אע"פי שסיים לאכול כל זמן שלא בירך ברכת המזון אינו נקרא לאחר סעודה אבל דנין הדבר כמו בתוך הסעודה וטעונין ברכה לפניהם אבל לא לאחריהם וכן צריך לפרש בכל מקו' שתמצא בתלמוד לאחר המזון אין הדין נוהג אלא בימי חכמי התלמוד אבל עכשיו יש לו דין כמו בתוך הסעודה וכ"כ בתוספות, וכן נמי דעת הרשב"א ז"ל וביאר עוד דברים הבאים לפני הסעודה ודעתו לאכול פת אחריהם טעונין ברכה לפניהם ולאחריהם שהם כדברים הבאים לאחר הסעודה וכן נמי פסק הירושל' וכן עיקר. ואז"ל כל שהוא עיקר ועמו טפל' מברך על העיקר ופוטר את הטפלה מכאן למדנו שאם מלפת את הפת במיני פירו' כגון ענבים ותאנים תפוחים ואגוזים והדומה להם או במיני ירקות כגון החציר הבצלים והשומים וכיוצא בהם או במעשה קדרה של מיני קטנית או תבשיל של מיני דגן או תבשיל של קמח והדומה להם ואצ"ל דברים המיוחדים ללפת כגון בשר ודגים וביצים וגבינה וחלב כל אלה הפת פוטרתן ואע"פי שלא היו על השלחן בשעה שבירך על הלחם וכן יכול לטבל פתו ביין ולא יברך על היין כלל כי הפת עיקר והיין טפל וכבר בירך על הפת ולעולם אינו חייב לברך על המשקה לא בפ"הג ולא שהכל עד שישתה אותו תערובת וכן כשנותנין בקערה יין ומלח או שאר תבלין לעשות מטעמים לטבול בהן בשר אין צריך לברך על אותו יין שהבשר עיקר וכבר נפטר בברכ' הלחם שהרי בא ללפת הפת. ואם יאכל בשר בלי פת יברך על הבשר שהכל ויפטור הטבול שהוא תפל לו. ויש גאוני' חולקין על זה ואומרים כי ודאי הדברים המיוחדין ללפת כגון בשר וביצים ודגים וגבינה וחלב או תבשיל של ירקות שכל אלו אין חשובין מזון בפני עצמן אך מיוחדין הן ללפת אף על פי שלא היו על השלחן בשעה שבירך על הלחם וגם אלה לא היה בדעתו שיביאו אותם אלא שהובאו אחר כן דרך מקרה ומלפתין בהם הפת פוטרתן. אבל מעשה קדרה של מיני דגן כגון תבשיל של חטים או של קמח וכיוצא בהן שהם מזון בעצמן אם הובאו על השלחן אחר ברכת הלחם אפי' אוכל אותם עם הפת אין הפת פוטרתן לפי שבטל' דעתו אצל כל אדם שאינן מיוחדין ללפת ולפי' אין לפטור אותן מברכה שלפניהם אבל מברכ' שלאחריהם שהיא על המחיה נרא' ודאי שברכת המזון פוטרת כל דבר שבמזון שבא בתוך הסעודה וה"ה לכל פירות האילן שהובאו על השלחן אחר ברכת המוציא כגון אגוזים ותפוחים וכיוצא בהם אם אוכלין אותן עם הפת כדרך שאוכלין בני אדם שמלפתין בהם את הפת נאמר שבטלה דעתם אצל כל אדם וצריכין ברכ' לפניהם לפי שאין ברכת הלחם פוטרת אלא דבר שיש בו תורת לפתן משא"כ באלה. אבל אם הובאו על השלחן קודם ברכת הלחם שוב אין צריכין ברכה לא לפניהם ולא לאחריהם לא פירות ולא מעשה קדרה כיון שעומדין לפניו בשעת המוציא היה דעתו על כל מה שלפניו שמלפת וכן אז"ל בירך על הפת פטר את הפרפרת ופרפרת נקרא כל דבר הבא עם הפת וי"מ פת צנומה בקערה וכתב הרשב"א ז"ל ברך על הפרפרת פטר את מעשה קדרה ואפילו בסתם ובשלא מתכוין וברכת פרפרת ומעשה קדרה שוות דכלהו מיני מזונות מברכין להו. וכתב הר' יונה ז"ל שאם מביאין על השלחן מיני פירות ללפת ואח"כ אוכלין אותן בלא פת אחר שאכלו בהם את הפת מאחר שמתחלה עשו מהם עיקר הלפתן ונפטרו בברכת הפת אין טעונין ברכה לא לפניהם ולא לאחריהם וכן נמי דעת הרשב"א ז"ל וביאר עוד ונראה שאם התחילו לאכול מהן בתוך הסעודה ונמשכה אכילתן עד אחר הסעודה גם אותן שאכל אחר סעודה אינן טעונין ברכה לאחריהם שהכל הולך אחר התחלת אכילתן:

ספר מצוות קטן, הגהות רבינו פרץ מצוה רכ

א) והיכא דליכא חסא נוהגין ליקח צירופוליו"ו בלע"ז והיינו מרירתא דמפר' בתלמודא כדפי' בקונטרס אך מכל מקום טוב לחזר אחרי חסא מטעם שאמרנו אפי' לקנות בדמים יקרים, ואם תאמר איך נפטר באכילת מרור מברכת נהנין, ופירוש רשב"ם דברכת ירקו' פוטרת אותה, ותימא והרי יש הפסק גדול בנתים והסח הדעת ופירש ר"י הלכך אין מברכין על המרור בורא פרי האדמה משום דהוי דברים הבאים מחמת הסעודה בתוך הסעודה דאין צריך לברך כלל עוד טעם אחר הלכך אין לברך עליו ברכת הנהנין לפי שאין באין ליהנות אך לזכר והוי כחנקתיה אומצא דלא מברך הואיל ואינו בא ליהנות ויש נפקותה בין שני הפירושים הללו לרשב"ם אין מברכין בורא נפשות רבות אחרי הירקות של טבול ראשון לפי שעדיין הוא זקוק לאכול מרור ע"י אותה ברכה של ירקות ולפי פירוש שני צריך לברך, ונשמע בשם גאון אחד כי בכל ספק ברכות כזה טוב למנע מלברך שלא יחשב ברכה לבטלה מיהו טוב שלא יאכל מן הירקות כזית כדי שלא יברך בורא נפשות רבות, וגם יפטור מרור מבורא פרי האדמה כי כן יסד רבינו יוסף טוב עלם בסלוק שלו למה ירקות באו תחלה כדי לפטור מרור מברכה הראויה לה.